شەفەق نیوز/ رزا ئەردکانیان وەزیر وزەی ئێرانی،
رەسیە بەغداد پایتەخت عراقی، و ماجد حەنتوش وەزیر کەهرەبای عراق پێشوازی لەلی کرد.
ئەردکانیان سەرۆک لایەن ئیرانیە لە دەسەی
ئابووری هاوبەش ئیرانی و عراقی، و سەردانەگەی ئەرا بەغداد ویاوەری شاندیگ ئابووری
ئیرانی تیەێد.
وەزیر کەهرەبای عراق ئاشکرا کرد ک سەردانەگە
ئەرا باسکردن لە هەناردەی گاز و شایستەگان تیەێد.
هەمیش شاندە ئیرانیەگە ئەوەسا وەگەرد وەرپرسە
عراقیەگان باس لە ئامادەکاریەگان ئەرا کۆبونەوەی دەسەی ئابووری هاوبەش کەێد ک بڕیارە
وەی نزیکە لە تەهران بکریەێد.
و بڕیارە شاندە ئیرانیەگە چەوی بکەفێدە وەزیر
بازرگانی و وەرپرس بانک ناوەندی عراقی، و ئەرا نیمەڕو چەوی بکەفێدە موستەفا کازمی
سەرۆک وەزیران.
